Abchazai
Abchazai gyvena autonominėje Abchazijos respublikoje, esančioje Gruzijos šiaurės vakaruose. Nedidelė grupė gyvena Turkijoje. Kultūra panaši į čerkesų. Abchazų etninės grupės kilmė nėra aiški, siejama su čerkesais arba Antikoje Juodosios jūros pakrantėje gyvenusiais graikų kolonistais kolchais. Tarybiniais laikais garsėjo savo ilgaamžiškumu. Kaip ir visi kaukaziečiai, labai svetingi, svečiams sutikti surengia dideles puotas, sako iškilmingus tostus.